બૉલીવુડ અને ટીવી-ઇન્ડસ્ટ્રીમાં બ્રેકઅપ બાદ પણ ઘણી સેલિબ્રિટીઓ ફ્રેન્ડ્સ તરીકે રહેતી હોય છે, પરંતુ કુશાલ ટંડન અને ગૌહર ખાન બ્રેકઅપ બાદ એકબીજાનાં મિત્રો પણ નથી રહ્યાં. કુશાલને જ્યારે ગૌહર વિશેના બ્રેકઅપ અને તેની સાથે હજી પણ મિત્રતા છે કે નહીં એ વિશે પૂછતાં તેણે કહ્યું હતું કે ‘હું ભવિષ્યમાં આગળ વધવામાં માનું છું. દરેક વસ્તુ કોઈ ને કોઈ કારણસર થતી હોય છે. મેં જે કર્યું એ મેં કરવાનું પસંદ કર્યું હતું. હું મારી ભૂલો પરથી શીખું છું અને આગળ વધું છું. હું અને ગૌહર મિત્રો બની રહીએ એ શક્ય છે, પરંતુ અમે મિત્રો નથી. મારે તેની સાથે ફ્રેન્ડશિપ પણ નથી રાખવી. જોકે મેં મારી ભૂતકાળની બે ગર્લફ્રેન્ડ સાથે હજી પણ મિત્રતા જાળવી રાખી છે.’